ΚΑΝΟΝΙΣΜΟΣ (ΕΟΚ) αριθ. 1226/92 ΤΗΣ ΕΠΙΤΡΟΠΗΣ της 13ης Μαΐου 1992 όσον αφορά την ανακοίνωση από τα κράτη μέλη στην Επιτροπή των στοιχείων σχετικά με τις εισαγωγές ορισμένων μεταποιημένων προϊόντων με βάση τα οπωροκηπευτικά

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1943/91 (2), και ιδίως το άρθρο 20,

Εκτιμώντας:

ότι οι ενδιάμεσες συμφωνίες συνδέσεως με την Πολωνία (3), την Ουγγαρία (4) και την Τσεχοσλοβακία (5) προβλέπουν ότι οι εισαγωγές ορισμένων ερυθρών φρούτων που κατάγονται από τις χώρες αυτές υπόκεινται στην τήρηση της ελάχιστης τιμής κατά την εισαγωγή- ότι ο έλεγχος των τιμών αυτών γίνεται περιοδικώς και συνεπώς απαιτείται από τα κράτη μέλη τακτική και ταχεία ανακοίνωση ορισμένων στοιχείων- ότι για άλλα ερυθρά φρούτα και για τα ίδια προϊόντα καταγωγής Γιουγκοσλαβίας με τη σύνθεσή της την 1η Ιανουαρίου 1991 είναι αναγκαίο να μπορούμε να παρακολουθούμε κανονικά την εξέλιξη των εισαγωγών-

ότι η βελγολουξεμβουργιανή ένωση (UEBL) θεωρείται από στατιστικής απόψεως ως ενιαίο έδαφος- ότι όσον αφορά τις ανακοινώσεις που διαβιβάζονται στην Επιτροπή θα πρέπει να θεωρηθούν ως ένα κράτος μέλος-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με Βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για τα προϊόντα και τις χώρες καταγωγής που εμφαίνονται στο παράρτημα, τα κράτη μέλη ανακοινώνουν στην Επιτροπή τις ποσότητες που έχουν τεθεί σε ελεύθερη κυκλοφορία και τις τιμές τους.

2. Η ανακοίνωση αυτή πραγματοποιείται την 25η εκάστου μηνός ή την πρώτη επόμενη εργάσιμη ημέρα για τα προϊόντα που έχουν τεθεί σε ελεύθερη κυκλοφορία μεταξύ της 1ης και της 15ης του μηνός, και της 10ης του επομένου μηνός ή της πρώτης επόμενης εργάσιμης ημέρας για τα προϊόντα που έχουν τεθεί σε ελεύθερη κυκλοφορία μεταξύ της 16ης και της τελευταίας ημέρας του μηνός.

3. Εάν δεν έχει γίνει καμία θέση σε ελεύθερη κυκλοφορία κατά την διάρκεια μιας των προαναφερθεισών περιόδων, το εν λόγω κράτος μέλος πληροφορεί την Επιτροπή με τέλεξ που αποστέλλει τις ημέρες που αναφέρονται στην παράγραφο 2.

Άρθρο 2

Για την εφαρμογή του παρόντος κανονισμού, η οικονομική βελγολουξεμβουργιανή ένωση θεωρείται ως ένα κράτος μέλος.

Άρθρο 3

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Μαΐου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 49 της 27. 2. 1986, σ. 1. (2) ΕΕ αριθ. L 175 της 4. 7. 1991, σ. 1. (3) ΕΕ αριθ. L 114 της 30. 4. 1992, σ. 1. (4) ΕΕ αριθ. L 115 της 30. 4. 1992, σ. 1. (5) ΕΕ αριθ. L 116 της 30. 4. 1992, σ. 1.

ΠΑΡΑΡΤΗΜΑ

Κωδικός ΣΟ Περιγραφή εμπορευμάτων Χώρα καταγωγής 0811 10 11 Κατεψυγμένες φράουλες, με προσθήκη ζάχαρης ή άλλων γλυκαντικών, με περιεκτικότητα σε ζάχαρα ανώτερη του 13 % κατά βάρος 0811 10 19 Κατεψυγμένες φράουλες, με προσθήκη ζάχαρης ή άλλων γλυκαντικών, με περιεκτικότητα σε ζάχαρα που δεν υπερβαίνει το 13 % κατά βάρος 0811 10 90 Κατεψυγμένες φράουλες, χωρίς προσθήκη ζάχαρης ή άλλων γλυκαντικών ex 0811 20 19 (1) Κατεψυγμένα σμέουρα, με προσθήκη ζάχαρης ή άλλων γλυκαντικών, με περιεκτικότητα σε ζάχαρα που δεν υπερβαίνει το 13 % κατά βάρος Πολωνία Τσεχοσλοβακία Ουγγαρία Γιουγκοσλαβία με τη σύνθεσή της την 1η Ιανουαρίου 1991 0811 20 31 Κατεψυγμένα σμέουρα, χωρίς προσθήκη ζάχαρης ή άλλων γλυκαντικών 0811 20 39 Κατεψυγμένα φραγκοστάφυλα μαύρα χωρίς προσθήκη ζάχαρης ή άλλων γλυκαντικών 0811 20 51 Κατεψυγμένα φραγκοστάφυλα κόκκινα χωρίς προσθήκη ζάχαρης ή άλλων γλυκαντικών 0812 20 00 Φράουλες προσωρινά διατηρημένες 0812 90 60 Σμέουρα προσωρινά διατηρημένα

(1) Κωδικός Taric: 0811 20 19 * 11

0811 20 19 * 19.